Oficiālais Vēstnesis L 203 , 15/07/1989 Lpp. 0023 - 0024

Speciālizdevums somu valodā: Nodaļa 3 Sējums 29 Lpp. 0242

Speciālizdevums zviedru valodā: Nodaļa 3 Sējums 29 Lpp. 0242



Komisijas Regula (EEK) Nr. 2123/89 (1989. gada 14. jūlijs), ar ko Kopienā nosaka reprezentatīvo tirgu sarakstu cūkgaļai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1249/89 [2], un jo īpaši tās 4. panta 6. punktu, tā kā Regulas (EEK) Nr. 2759/75 4. panta 2. punkts paredz no cenām, kas reģistrētas reprezentatīvajos tirgos, noteikt Kopienas tirgus cenu nokautajām cūkām; tā kā, lai varētu piemērot šo noteikumu, ir jāsastāda reprezentatīvo tirgu saraksts; tā kā, nosakot cūku liemeņu cenas, ir jāizdara atsauce uz kotācijām, kas iegūtas tieši no tirgiem vai no kautuvēm, kā arī no kotācijām, kuras noteiktas kotācijas centros un no kurām kopumā veidojas katras dalībvalsts reprezentatīvais tirgus; tā kā Vācijā, Dānijā, Francijā, Grieķijā, Nīderlandē un Apvienotajā Karalistē cenas, ko maksā valsts un privātās kautuves, dažādiem reģioniem pārbauda vienā vai vairākos kotācijas centros; tā kā Itālijā, Īrijā un Luksemburgā cenas ir tieši reģistrētas svarīgākajās tirdzniecības vietās, kamēr Beļģijā un Spānijā kotācijas nosaka no vidējā starp tirgos un kautuvēs norādītajām kotācijām, no vienas puses, un kotācijas centros norādītajām kotācijām, no otras puses; tā kā šīs regulas mērķis ir aizstāt sarakstu, ko noteica ar Komisijas 1981. gada 1. janvāra Regulu (EEK) Nr. 43/81, ar ko nosaka cūkgaļas reprezentatīvo tirgu sarakstu Kopienā [3], kurā jaunākie grozījumi izdarīti ar Regulu (EEK) Nr. 3553/88 [4]; tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Reprezentatīvie tirgi Regulas (EEK) Nr. 2759/75 4. panta 2. punkta nozīmē ir pielikumā uzskaitītie tirgi. 2. pants Atsauces uz Regulu (EEK) Nr. 43/81 uzskata par atsaucēm uz šo regulu. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regulu piemēro no 1989. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 14. jūlijā Komisijas vārdā — Komisijas loceklis Ray Mac Sharry [1] OV L 282, 1.11.1975., 1. lpp. [2] OV L 129, 11.5.1989., 12. lpp. [3] OV L 3, 1.1.1981., 15. lpp. [4] OV L 311, 17.11.1988., 4. lpp. -------------------------------------------------- PIELIKUMS Cūkgaļas reprezentatīvo tirgu saraksts Kopienā 1.Šāds kotācijas centrs: | Anderlecht | un | | šāda tirgu grupa: | Genk, Lokeren, Herve | 2.Šāds kotācijas centrs: | Copenhagen | 3.Šāda kotācijas centru grupa: | Kiel, Hamburg, Bremen, Hannover, Oldenburg, Münster, Düsseldorf, Trier, Frankfurt am Main, Stuttgart, Nürnberg, München | 4.Šāda kotācijas centru grupa: | Ebro, Mercolérida, Mercovélez, Segovia, Segura, Silleda | un | | šāda tirgu grupa: | Murcia, Barcelona, Burgos, Fuenteovejuna, Lugo, Pozuelo de Alarcon, Alhama de Murcia, Mollerusa, Calamocha, Segovia, Olvega | 5.Šāda kotācijas centru grupa: | Rennes, Lyon, Nantes, Clermont-Ferrand, Bordeaux, Caen, Lille, Toulouse, Metz, Orléans | 6.Šāda kotācijas centru grupa: | Alexandroupolis, Serres, Ioannina, Larissa, Chalkis, Pyrgos, Heraklion | 7.Šāda tirgu grupa: | Cavan, Rooskey, Roscrea, Tralee un Mitchelstown | 8.Šāda tirgu grupa: | Milano, Cremona, Mantova, Modena, Parma, Reggio Emilia, Macerata/Perugia | 9.Šāda tirgu grupa: | Luxembourg, Esch | 10.Šāds kotācijas centrs | Rijswijk | 11.Bletchley kotācijas centrs šādai reģionu grupai: | Scotland, Northern Ireland, Wales un Western England, Northern England, Eastern England | --------------------------------------------------